钦定古今图书集成/明伦汇编/闺媛典/第020卷 > 《夜合花》孙惟信
## 钦定古今图书集成/明伦汇编/闺媛典/第020卷 > 《夜合花》孙惟信

风叶敲窗，露蛩吟甃，谢娘庭院秋宵。凤屏半掩，钗花
映烛红摇。润玉暖，腻云娇。染芳情、香透鲛绡。断魂留
梦，烟迷楚驿，月冷蓝桥。谁念卖药文箫。望仙城路
杳，莺燕迢迢。罗衫暗折，蔺痕粉迹都销。流水远，乱花
飘。苦相思、宽尽香腰。几时重凭，玉骢过处，小袖轻招。